પોતાની સ્ત્રીમિત્રએ અન્ય યુવાન સાથે લગ્ન કરી લેતા ઉશ્કેરાયેલા યુવાને તેનો ફોટો લઈ ફેસબુક પર તેના ફોટા ઉપર બિભત્સ મેસેજ લખી વાયરલ કરી દીધો હતો. આ અંગે મહિલાએ સાયબર ક્રાઈમમાં ફરિયાદ કરતા પોલીસે ટેકનીકલ પુરાવા એકત્ર કરી આરોપીને શોધી તેની ધરપકડ કરી હતી. આરોપી મહેશકુમારે કબુલ્યુ હતું કે, તેને ફરિયાદી અને મહિલા લાંબા સમયથી એકબીજાને ઓળખતા હતા. દરમિયાન ફરિયાદી મહિલાએ અન્ય સાથે લગ્ન કરી લેતા તેણે ગુસ્સામાં આવીને મહિલાને બદનામ કરવાના ઈરાદે પોતાના ફેસબુક આઈડી મહેશ પરમાર પર મહિલાનો ફોટો અપલોડ કરીને ફોટાના ઉપરના ભાગે બિભત્સ મેસેજ લખી સોશીયલ મીડીયામાં વાયરલ કર્યો હતો.